میلی ایران-آمریکا شوراسی قوروجو باشقانی تریتا پارسی، آمریکا-ایران گرگینلیینی، ایکی اؤلکه آراسین‌دا مذاکیره احتیمالینی و نوکلئر آنلاشمانین گله‌جیینی آنادولو آژانسینا دگرلندیردی.
پارسی، آمریکا پرزیدنتی دونالد ترامپین ایران سیاستینین ساواش ریسکینی ان اوست سویه‌یه داشیدیغینی بیلدیردی.
آمریکا ایله ایران آراسین‌داکی گرگینلیین ساواشا چئوریله‌جیینی بیلدیره‌ن پارسی، "ترامپ، ایران اکونومی‌سینی باسقیلارلا بوغمانین تهرانی تسلیم اولماغا مجبور ائدجیینی دوشونور. ایران‌لیلار دا هئچ واخت تسلیم اولمایاجاقلار و ساواشا حاضر اولدوقلارینین سیگناللارینی وئریر" دئدی.
واشینگتون و تهرانین "باش باشا ووراجاق شکیل‌ده چوخ تهلوکه‌لی یاخینلاشما ایچینه گیردیگی" دگرلندیرمه‌سینی وئرن پارسی، "ایران، آمریکانین باسثیلارینا قارشی گئری آددیم آتمایاجاق آنجاق" دئیه دانیشدی.
ترامپین، ایرانی یئنی بیر موذاکیره پروسه‌سینه چکمه‌یه چالیشدیغینی آنجاق ایزلدیی یولون ریسک‌لی اولدوغونو ایضاح ائد‌ن پارسی، "ترامپ، ایرانلا موذاکیره ایسته‌ییر آنجاق ایرانلا باغلی توتدوغو یول دیپلوماسی شانسینی مینیموما ائندیررکن ساواش ریسکینی ان اوست سویه‌یه داشیییر. ایرانا قارشی ماکسیموم باسقینی داوام ائتدیردیی و جان بولتونو یانین‌دا ساخلادیغی مدتجه ایران‌لیلارین، ترامپین قریبه دیپلوماتییاسینی قبول ائد‌جکلرینی دوشونموره‌م" دئدی.
پارسی،
"ایرانلا محدود ساواش دئیه بیر شئی اولماز. اصلین‌ده ترامپی ساواشا چکمه‌یه چالیشان اطرافین‌داکی آداملار، حاضردا اونا بؤیوک بیر ساواش‌دان صحبت ائده بیلمه‌یه‌جکلری اوچون ایرانلا ساواشی کیچیک بیر ساواش اولاراق بازارلاییرلار. حال بو کی اونلار اصلین‌ده ایرانلا حربی چاتیشمانین بؤیوک بیر ساواشا یول آچابیله‌جیینی یاخشی بیلیر" دئدی.
